
О Б Я В А
за открита процедура чрез подбор на проекти

Дирекция „Морско дело и рибарство“ – Управляващ орган на Програмата за морско дело, рибарство и аквакултури 2021-2027 (ПМДРА) кани желаещите да представят проектни предложения по Приоритет: 2 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“, като

ОБЯВЯВА
процедура чрез подбор на проекти № BG14MFPR001-2.017 „Предлагане на пазара – компенсации -  подсектор „Преработка на продукти от риболов и аквакултури“

Основната цел на процедурата
Осигуряване на компенсации на собствениците на предприятията за преработка на продукти от риболов и аквакултури за пропуснатите доходи и допълнителните разходи, произтичащи от кризата в Близкия Изток във връзка с разпоредбите на чл. 26, параграф 2, буква а) от Регламент (ЕС) 2021/1139 на Европейския Парламент и на Съвета от 7 юли 2021 година за създаване на Европейския фонд за морско дело, рибарство и аквакултури (Регламент (ЕС) 2021/1139) и на основание на Решение за изпълнение (ЕС) 2026/889 на Комисията от 16 април 2026 година за констатиране, че положението в Близкия изток, възникнало на 28 февруари 2026 година, представлява настъпване на изключително събитие, водещо до значителни смущения на пазарите (Решение за изпълнение (ЕС) 2026/889).

Очакваните резултати от подкрепата по процедурата се изразяват в постигане на положителен ефект по отношение на дейността на предприятия, преработващи продукти от риболов и аквакултури, чрез компенсиране на пропуснатите доходи и допълнителните разходи, произтичащи от пазарните смущения, предизвикани от кризата в Близкия Изток.
Приложими режими на държавни/минимални помощи
Подпомагането по процедурата е извън обхвата на чл. 107, параграф 1 от Договора за функционирането на Европейския съюз. 
За подпомагането се прилага приложим режим „непомощ“.

Процедурата за безвъзмездна финансова помощ се реализира с финансовата подкрепа на Европейския съюз (ЕС) чрез Европейския фонд за морско дело, рибарство и аквакултури.
Проектите следва да се изпълняват на територията на Република България.
Общият размер на безвъзмездната финансова помощ по процедурата е 5 084 055,71 евро.
Финансовата помощ по процедурата е безвъзмездна и се предоставя в рамките на определения бюджет за дейността в ПМДРА, от които:
- процент на съфинансиране от ЕФМДРА – 70%
- процент на съфинансиране от националния бюджет – 30%. 

Максимален интензитет на безвъзмездната финансова помощ – до 100%
Минимален размер на допустимата безвъзмездната финансова помощ за един проект – неприложимо.
Максимален размер на допустимата безвъзмездната финансова помощ за един проект – 300 000 евро. 
Един кандидат, който извършва дейност в повече от един подсектор на рибарството е допустим да получи компенсация във всеки от подсекторите, при достоверно разделение на декларираните приходи, съгласно кодовете по КИД 2025. Общият размер на компенсацията на един бенефициент по различните подсектори не може да надхвърля 540 000 евро.

Съответствие с принципите на хоризонталните политики на ЕС
Процедурата се провежда при спазване на принципите на чл. 2, ал. 1 и чл. 29, ал. 1 от ЗУСЕФСУ – свободна и лоялна конкуренция, равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда.
Изпълнението на дейностите по процедурата следва да бъде съобразено със следните хоризонтални принципи съгласно и чл. 9 от Регламент (ЕС) 2021/1060:
· Равенство на половете;
· Активно включване и приобщаване;
· Насърчаване на равните възможности и недопускането на дискриминация.
По процедурата следва да е налице съответствие на проектното предложение с принципите на хоризонталните политики на ЕС. Проектът трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.
Във Формуляра за кандидатстване т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.
Насоки за прилагане на Хартата на основните права на ЕС могат да бъдат намерени на следния адрес: https://www.eufunds.bg/bg/node/8223
Насоки за прилагане на Конвенцията на ООН за правата на хората с увреждания могат да бъдат намерени на следния адрес: https://www.eufunds.bg/bg/node/8224.

Допустими за финансиране са следните дейности:
Безвъзмездна финансова помощ по процедурата се предоставя под формата на компенсация за ограничаване на въздействието от сътресението на пазара, произтичащи от кризата в Близкия Изток във връзка с разпоредбите на чл. 26, параграф 2, буква а) от Регламент (ЕС) 2021/1139 и на основание на Решение за изпълнение (ЕС) 2026/889 на Комисията от 16 април 2026 година за констатиране, че положението в Близкия изток, възникнало на 28 февруари 2026 година, представлява настъпване на изключително събитие, водещо до значителни смущения на пазарите. Допустимият период на подпомагане е от 01.03.2026 – 31.12.2026 г.
Компенсации по процедурата се предоставят за повишаването на цените на следните разходи на операторите: разходи за електроенергия, разходи за възнаграждения на персонал и разходи за суровини и се изчисляват съгласно методика, приложение към условията за кандидатстване и изпълнение.
Пълният пакет с документи по процедурата е публикуван в Информационната система за управление и наблюдение на средствата от Европейските фондове при споделено управление (ИСУН) и на следния интернет адрес на Единния информационен портал на Европейските структурни и инвестиционни фондове: www.eufunds.bg.
Подаването на проектно предложение по процедурата се извършва единствено по електронен път чрез ИСУН с използването на квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

Крайни срокове за подаване на проектни предложения:
Първи краен срок – 17:00 часа на 18.10.2026 г.  
Втори краен срок – 17:00 часа на 17.11.2026 г.
Трети краен срок – 17:00 часа на 17.12.2026 г.  

